નોંધપાત્ર બાબત છેકે ગીરીશભાઈ પટેલે તેમના પ્રમુખ કાળમાં દેળીયુ તળાવ સાફ કરાવ્યુ ત્યારે તેની સફાઈ ઉડીને આંખે વળગે તેવી હતી. તળાવ સરોવર જેવુ લાગતુ હતુ ત્યારે છેલ્લા છ આઠ માસમાં સ્વચ્છ દેળીયુ તળાવ કોઈએ જોયુ નથી. દર શનિવારે છબીલા હનુમાન મંદિર જતા લોકો તેના સાક્ષી છે. ત્યારે તળાવ સફાઈનુ પેમેન્ટ કેવી રીતે ચુકવાયુ તે પ્રશ્ન છે. પેમેન્ટની ચુકવણી સામે વાંધો ઉઠાવતા પાલિકા સભ્ય ગીરીશભાઈ પટેલે જણાવ્યુ છેકે, દેળીયા તળાવની સફાઈ થયા વગરજ જેતે એજન્સીને પેમેન્ટ ચુકવાઈ ગયુ છે. પાલિકા જનરલમાં વારંવાર રજુઆત કરવા છતા પેમેન્ટ ચુકવાઈ ગયુ છે. સભ્ય ગીરીશભાઈ પટેલ દ્વારા પાલિકામાં આર.ટી.આઈ.કરી વિગતો માગવામાં આવી છેકે બન્ને તળાવની સફાઈનુ ક્યારે ટેન્ડરીંગ કરાયુ. કંઈ એજ્નસીને વર્કઓર્ડર અપાયો, કયા સમયગાળામાં પેમેન્ટ ચુકવાયુ, છેલ્લુ પેમેન્ટ ક્યારે ચુકવાયુ. સમયમર્યાદામાં કામ કરેલ ન હોય તો કેટલી નોટીસ આપવામાં આવી વિગેરે માહિતી માગવામાં આવી છે.